### **Iščemo študente (m/ž) za delo na Študentskem projektu Univerze v Ljubljani za trajnostni razvoj 2024**

**Iščemo ekipo:**

● 1 študent (m/ž) **kognitivne znanosti (UL FRI)**

● 1 študent (m/ž) **multimedije (UL FRI)**

● 1 študent (m/ž) **računalništva in informatike (UL FRI)**

● 1 študent (m/ž) **farmacije (UL FFA)**

● 1 študent (m/ž) **grafičnih in interaktivnih komunikacij (UL NTF)**

● 1 študent (m/ž) **družboslovne informatike (UL FDV)**

● 1 študent (m/ž) **uporabne statistike (UL FMF)**

Trajanje dela: cca **3 mesece od 1. 7. do 15. 9. 2024.**

**Delo bo potekalo deloma v obliki sestankov v prostorih Fakultete za farmacijo na Tržaški 32, deloma pa kot samostojno delo za računalnikom s fleksibilnim urnikom ob uporabi aplikacije MS Teams. Potrebujete lastni računalnik z dostopom do interneta.**

Vsak študent lahko v času trajanja projekta opravi največ 80 ur projektnega dela po neto urni postavki 6,7 € preko študentske napotnice, skupaj maksimalno **541 € neto.**

**Mentorja**
doc. dr. Eva Tavčar, mag. farm. (UL FFA)
asist. dr. Marko Vidak, mag. farm. (UL MF)

Prijave pošljite na e-naslov **eva.tavcar@ffa.uni-lj.si** in k prijavi priložite vaš življenjepis, v katerem navedite vaše delovne izkušnje, smer in letnik študija ter povprečno oceno na vaši študijski smeri.

### **Zaželene lastnosti kandidatov**

● Prednost bodo imeli študenti višjih letnikov z relevantnimi izkušnjami in osebnimi zanimanji ali višjo povprečno oceno

● Ustvarjalno razmišljanje in družbena odgovornost.

● Zanimanje za:

○ izzive in raziskovalno delo

○ medije in družbena omrežja

○ informacijsko-komunikacijske tehnologije

○ interdisciplinarno povezovanje s študenti drugih fakultet in z gospodarstvom

**Namen projekta**

V dosedanjem delu smo oblikovali obširno bazo podatkov o hranilih, ki jo želimo v sklopu tega projekta pretvoriti v kreativne in sodobno oblikovane spletne medije. Naš način podajanja informacij bo prijazen za vsako skupino uporabnikov - preprost, razumljiv, hiter in zabaven, z upoštevanjem sodobnih psiholoških pristopov za nagovarjanje javnosti. Rezultat projekta bo oblikovanje spletnih medijev z urejenimi informacijami v uporabniku prijazni obliki.